|  |  |
| --- | --- |
| *http://www.ipa-iac.org/images/ipa-star.gif* | ***Územná úradovňa Poprad Slovenskej sekcie IPA*** |

*V Poprade 25.03.2022*

*Všetkým členom Územnej úradovne Poprad Slovenskej sekcie IPA*

*Výkonnému prezídiu Slovenskej sekcie IPA*

***Vec:*** *Voľby vedenia Územnej úradovne Poprad Slovenskej sekcie IPA - oznam*

*Na základe platných stanov Slovenskej sekcie IPA a podľa čl. 1 ods. 2 volebného poriadku Slovenskej sekcie IPA* ***vyhlasujem na deň 05. mája 2022 ( štvrtok ) v čase o 16,00 hod****.* ***voľby vedenia Územnej úradovne Poprad Slovenskej sekcie IPA****, ktoré sa budú konať* ***v kongresovej sále hotela TATRA v Poprade ul. Karpatská č. 3314/7 počas riadnej členskej schôdze.***

***V súvislosti s vyššie uvedeným Vás vyzývam, aby ste svoje návrhy na kandidátov*** *( vedúci územnej úradovne, sekretár a pokladník )* ***predložili v písomnej, alebo elektronickej forme vedeniu Územnej úradovne Poprad, najneskôr do 28. 04. 2022 (*** *čl. 12 ods. 2 volebného poriadku Slovenskej sekcie IPA* ***).*** *Návrh kandidáta musí obsahovať meno a priezvisko kandidáta, funkciu, na ktorú kandidáta navrhuje, meno a priezvisko navrhovateľa a dátum resp. spôsob udelenia súhlasu kandidáta s kandidatúrou.*

*Za predložený sa považuje návrh preukázateľne odoslaný v termíne do 28.04.2022 na adresu: Peter Suchý Námestie Svätého Egídia 64/24 Poprad, alebo na* ***e-mail: petersuchy.pp@gmail.com***

*V prípade, že v stanovenom termíne nebude predložený žiadny návrh kandidáta na niektorú volenú funkciu člena vedenia Územnej úradovne, alebo ak žiadny z navrhnutých kandidátov nebude spĺňať podmienky pre zaradenie na kandidátnu listinu, je možné ďalšie návrhy kandidátov podať na členskej schôdzi a to aj ústne. Zároveň upozorňujem všetkých členov, aby pri navrhovaní svojich kandidátov sa riadili podľa volebného poriadku Slovenskej sekcie IPA, ktorý je zverejnený na internetovej adrese* [*www.ipa-slovakia.sk*](http://www.ipa-slovakia.sk/) *v časti dokumenty a ktorý bude umiestnený vo volebnej miestnosti pred a počas konania volieb.*

***Vzhľadom na vyššie uvedené a skutočnosť, že voľby vedenia Územnej úradovne Slovenskej sekcie IPA sú dôležitým aktom v činnosti Územnej úradovne, žiadam všetkých členov o čo najvyššiu účasť na členskej schôdzi, pretože je to nevyhnutné pre chod našej Územnej úradovne Poprad Slovenskej sekcie IPA v ďalšom funkčnom období.***

*Peter Suchý,*

*vedúci Územnej úradovne Poprad*

*Slovenskej sekcie IPA*